ai4bharat/Pralekha huggingface dataset:
மத்திய அமைச்சரவை
தேசிய ஜனநாயகக் கூட்டணி அரசின் முதலாவது அமைச்சரவைக் கூட்டத்தில் எடுக்கப்பட்ட வரலாற்றுச் சிறப்புமிக்க முடிவு கோடிக்கணக்கான விவசாயிகளுக்கு ஓய்வூதியம் வழங்க வகைசெய்கிறது.
இந்தப் பென்சன் திட்டம் மூன்றாண்டுகளில் ஐந்து கோடி விவசாயிகளின் வாழ்க்கைக்குப் பாதுகாப்பாக இருக்கும்.
பிஎம்-கிசான் நிதியுதவித் திட்டத்திற்கும் கூடுதலான இந்தத் திட்டம் பொருளாதாரச் சுமையைக் குறைப்பதோடு மாபெரும் திறனுக்கும் வழிவகுக்கும்.
பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவை புதியதொரு மத்தியத் திட்டத்திற்கு ஒப்புதல் வழங்கியுள்ளது. வரலாற்றுச் சிறப்புமிக்க இந்தத் திட்டம் இந்தியா முழுவதும் உள்ள விவசாயிகளுக்கு அதிகாரமளிக்கும். நமது நாட்டிற்கு உணவளிக்க அல்லும் பகலும் பாடுபடும் விவசாயிகளுக்கு ஓய்வூதியம் வழங்குவது அரியதொரு திட்டமாகும். விடுதலைக்குப் பின் முதன்முறையாக இத்தகைய ஓய்வூதியத் திட்டத்தை அமல்படுத்துவது விவசாயிகளுக்குப் புதிய வாழ்வை அளிக்கும்.
இந்தத் திட்டத்தின் மூலம் முதல் மூன்றாண்டுகளில் ஐந்து கோடி சிறு குறு விவசாயிகள் பயனடைவார்கள் என்று மதிப்பிடப்பட்டுள்ளது. சமூகப் பாதுகாப்பு கிடைக்கும் இந்தத் திட்டத்திற்கு மூன்றாண்டு காலத்திற்கு மத்திய அரசுக்கு ரூ.10774.5 கோடி செலவாகும்.
சிறப்பு சேவைகள் மற்றும் கட்டுரைகள்
புதுச்சேரி தேசிய தொழிற்நுட்பக் கழகம் “மீன் பதப்படுத்துதல் மற்றும் மதிப்பு கூட்டல்” என்ற தலைப்பில் மூன்று நாள் பயிற்சியை நடத்துகிறது
காரைக்காலில் அமைந்துள்ள தேசிய தொழிற்நுட்பக் கழகம் புதுச்சேரியில் “மீன் பதப்படுத்துதல் மற்றும் மதிப்பு கூட்டல்” என்ற தலைப்பில் தேசிய தொழிற்நுட்பக் கழகத்தைசேர்நத மின்னணுவியல் மற்றும் தொடர்பு துறை மற்றும் இயற்பியல் துறையும் , பூம்புகாரிலுள்ள அனைத்து ஆராய்ச்சி மற்றும் பயிற்சி மையம் , எம் எஸ் சுவாமிநாதன் ஆராய்ச்சி அறக்கட்டளையும்  இனைந்து நடந்தும் மூன்று நாள் பயிற்சி திட்டமானது இன்று  காலை பூம்புகாரில் உள்ள எம்.எஸ்.எஸ்.ஆர்.எஃப்-ல் தொடங்கியது. இந்தப் பயிற்சித் திட்டம், “தொழில்நுட்ப உதவியுடன் மீன் வளர்ப்பு, மீன் பதப்படுத்துதல் மற்றும் மதிப்பு கூட்டல் மூலம் புதுச்சேரி யூனியன் பிரதேசத்தின் எஸ்சி சமூகத்தின் சமூக - பொருளாதார மேம்பாட்டிற்கான எஸ்டிஐ மையம்” என்ற திட்டத்தின் ஒரு பகுதியாகும்.
இப்பயிற்சித் திட்டத்தினை கழகத்தின் இயக்குனர் முனைவர் கி. சங்கர நாராயணசாமி அவர்களும் கழகத்தின் பதிவாளர் முனைவர் சீ. சுந்தரவரதன் அவர்களும் குத்து விளக்கேற்றி தொடங்கிவைத்தனர். முனைவர் ஹரிகோவிந்தன் வி.பி, முதன்மை ஆய்வாளர்  அவர்கள் பேசுகையில் காரைக்கால் போன்ற கடலோரப் பகுதிகளில் மிகவும் முக்கியத்துவம் வாய்ந்த மீன் பதப்படுத்துதல் மற்றும் மதிப்புக் கூட்டல் ஆகியவற்றின் திறனைப் பயன்படுத்துவதற்கும், மேலும் சமூகத்தின் நலிந்த பிரிவினருக்கு வழிகாட்டுதல் வழங்குவதே இந்த திட்டத்தின் நோக்கம் என்று அவர் கூறினார்.
கழகத்தின் இயக்குனர் முனைவர் கி. சங்கரநாராயணசாமி அவர்கள் பேசுகையில் தேசிய தொழிற்நுட்பக் கழகம் புதுச்சேரியில் அமைந்துள்ள ஆராய்ச்சி மற்றும் மேம்பாடு பிரிவானது, சமூகத்தின் நேரடி நன்மைக்காகவும், சமூக மற்றும் நிதி அதிகாரமளித்தலில் நேர்மறையான தாக்கத்தை ஏற்படுத்துவதற்கான நடவடிக்கைகளில் கவனம் செலுத்துகிறது என்று கூறினார். மேலும் அவர் வேலை தேடுபவர்களை விட வேலைகளை உருவாக்குபவர்களாக மாறுவதற்கான வேலைத்திட்டத்தை வெற்றிகரமாக முடித்த பிறகு, பங்கேற்பாளர்கள் தாங்களே சொந்தமாக சிறிய அளவிலான தொழில்களைத் தொடங்குமாறு அவர் கேட்டுக்கொண்டார்.
இப்பயிற்சித் திட்டத்தில் கலந்துகொண்ட பூம்புகார் அனைத்து ஆராய்ச்சி மற்றும் பயிற்சி மையத்தின் மீன்வள மைய தலைவர் டாக்டர் வேல்விழி அவர்கள் 35,000க்கும் மேற்பட்டவர்களுக்குப் பயிற்சி அளித்ததையும், பல சுயஉதவி குழுக்களுக்கு வழிகாட்டிய அனுபவத்தையும் பகிர்ந்துகொண்டார், மேலும் அவர் இப்பயிற்சித் திட்டத்தின் பல்வேறு அம்சங்கள் குறித்து விளக்கினார்.
இப்பயிற்சித் திட்டத்தில் புதுச்சேரி மற்றும் தமிழகத்தைச் சேர்ந்த 62 பங்கேற்பாளர்கள் கலந்துகொண்டு பயன்பெறவுள்ளனர். முனைவர் அம்ர்தா பிடே, திட்டத்தின் இணை ஆய்வாளர்  அவர்கள் நன்றியுரை வழங்கினார்.
இப்பயிற்சித் திட்டத்தின் ஏற்பாடுகள் அனைத்தையும் முனைவர். ஹரிகோவிந்தன் வி.பி, முதன்மை ஆய்வாளர்  அவர்களும் முனைவர். அம்ர்தா பிடே, இணை ஆய்வாளர்  அவர்களும் சிறப்பாக செய்திருந்தனர்.
மேலும் தொடர்புக்கு: டாக்டர் அரிகோவிந்தம், போன்: 94953 14044
இளைஞர் நலன் மற்றும் விளையாட்டு அமைச்சகம்
தேசிய கல்விக் கொள்கை இந்திய இளைஞர்களை எதிர்காலத்துக்கு தயார்படுத்தி, இந்தியாவை உலகின் மிகப் பெரிய திறன் வாய்ந்த பணியாளர்களைக் கொண்ட நாடாக மாற்றமடையச் செய்யும்- திரு.அனுராக் சிங் தாக்கூர்
தேசிய கல்விக் கொள்கை 2020 வெளியிடப்பட்டு ஓராண்டு நிறைவடைந்ததைத் தொடர்ந்து, மத்திய இளைஞர் விவகாரம் மற்றும் விளையாட்டுத் துறை அமைச்சகம் சார்பில், 'இளைஞர்கள் மேம்பாடு மற்றும் விளையாட்டு முன்னேற்றத்தில் தேசிய கல்விக் கொள்கை 2020-ன் விளைவுகள்' என்ற தலைப்பின் கீழ் இணைய வழிக் கருத்தரங்கு நடத்தப்பட்டது. இதில் சிறப்பு விருந்தினராகப் பங்கேற்ற மத்திய இளைஞர்கள் விவகாரம் மற்றும் விளையாட்டுத் துறை அமைச்சர் திரு.அனுராக் சிங் தாக்கூர், தேசிய கல்விக் கொள்கை 2020 இளைஞர்களை எதிர்காலத்துக்கு தயார்படுத்துகிறது மற்றும் இந்தியாவை உலகின் மிகப் பெரிய திறன்சார்ந்த பணியாளர்களைக் கொண்ட நாடாக மாற்றுகிறது. பாரதப் பிரதமர் திரு.நரேந்திர மோடி அவர்களின் தற்சார்பு இந்தியா கனவை நனவாக்கும் வகையில், இளைஞர்களுக்கு திறன் மேம்பாட்டில் கவனம் செலுத்தி, அவர்களுக்கு ஒருங்கிணைந்த வளர்ச்சியை ஏற்படுத்த தேசிய கல்விக் கொள்கை 2020 வழிவகை செய்கிறது.
இந்த கருத்தரங்கில் மத்திய இளைஞர்கள் விவகாரம் மற்றும் விளையாட்டுத் துறை இணையமைச்சர் திரு.நிஷித் பிரமானிக்  பேசும்போது, இந்தியாவில் 15 முதல் 29 வயது இடையிலான இளைஞர்கள், தற்போது நாட்டின் ஒட்டுமொத்த மக்கள் தொகையில் 27.5 சதவிகிதமாக உள்ளனர். இது நாட்டில் நான்கில் ஒருவராக உள்ளது. உலகின் இளமையான நாடான இந்தியா மாற்றத்தைக் காணவுள்ளது. தேசிய கல்விக் கொள்கை 2020 இளைஞர்களுக்கு முன்னேற்றம் அளிக்கவுள்ளது. தேசிய கல்விக் கொள்கை 2020 கல்வியுடன் சேர்த்து விளையாட்டையும் மேம்படுத்த உதவும். இது மாணவர்கள் உடல் வலிமையுடன் இருக்க வாய்ப்பளிப்பதோடு, அவர்களின் மனம், அறிவு மற்றும் சமூக வளர்ச்சிக்கு உதவுகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1742342
-----
(Visitor Counter : 167
சிறப்பு சேவைகள் மற்றும் கட்டுரைகள்
மருத்துவர்கள் அர்ப்பணிப்பு உணர்வுடன் மக்களுக்குதொண்டாற்ற வேண்டும்;சென்னை இஎஸ்ஐ மருத்துவக்கல்லூரி பட்டமளிப்பு விழாவில் மத்திய அமைச்சர் திரு பூபேந்தர் யாதவ் வலியுறுத்தல்
கடந்த 70 ஆண்டுகளாக இஎஸ்ஐ மருத்துவமனை தொழிலாளர்களின் ஆரோக்கியத்தை பேணிக்காத்து வருவதாக மத்திய தொழிலாளர் நலன், வனம், சுற்றுச்சூழல் மற்றும் பருவநிலை மாற்றத்துறை அமைச்சர் திரு பூபேந்தர் யாதவ் கூறியுள்ளார்.
சென்னை இஎஸ்ஐ மருத்துவமனை மற்றும் மருத்துவக்கல்லூரியின் 3-வது பட்டமளிப்பு விழாவில் கலந்து கொண்டு, 2017-ம் ஆண்டு மருத்துவப்படிப்பில் சேர்ந்து எம்பிபிஎஸ் பட்டப்படிப்பை முடித்த 89 மாணவ, மாணவியருக்கு பட்டங்களை அமைச்சர் பூபேந்தர் யாதவ் வழங்கினார்.
நிகழ்ச்சியில் உரை நிகழ்த்திய அவர், மருத்துவ அறிவியல் தொடர்ந்து பரிமாணத்தை அடைந்து வருவதாக குறிப்பிட்டார். இதன் விளைவாக மருத்துவர்கள் எப்போதும் மாணவர்களாகவே கற்றுக்கொள்ளும் முயற்சியில் ஈடுபட வேண்டும் என்றும் கூறினார்.
இஎஸ்ஐ மருத்துவமனை மற்றும் கட்டிடங்கள் உருவாக தொழிலாளர்களின் பங்களிப்பே காரணம் என்றும், கல்லூரியில் இருந்து பட்டம் பெறுபவர்கள் அவர்களுக்கு தொண்டாற்ற வேண்டியது அவர்களின் கடமை என்றும் அமைச்சர் கூறினார்.
மக்களின் வாழ்க்கை முறையில் ஏற்பட்டுள்ள மாற்றங்கள் காரணமாக மனஉளைச்சல் ஏற்படுவதாகவும், இது குறித்து மருத்துவர்கள் விழிப்புணர்வை ஏற்படுத்த வேண்டியது அவசியம் என்றும் அவர் வலியுறுத்தினார். இஎஸ்ஐயின் சமூகப் பாதுகாப்பு திட்டத்தின் 3.10 கோடி தொழிலாளர்கள் பயனடைந்து வருவதாக அவர் தெரிவித்தார்.
இந்த நிகழ்ச்சியில், தொலை மருத்துவ ஆலோசனைப் பிரிவை தொடங்கிவைத்ததுடன், நல்ல ஆரோக்கியம் குறித்த ஸ்வாஸ்திய மித்ரா திட்டம், நலமான குடும்பம் நலமான வாழ்வு என்னும் குடும்ப தத்தெடுப்பு திட்டம், தன்னார்வ உடல் மற்றும் உறுப்புகள் தானம் ஆகியவற்றையும் தொடங்கிவைத்து உடல் தானம் செய்த இருவருக்கு சான்றிதழ் வழங்கினார்.
நிகழ்ச்சியில் மத்திய தொழிலாளர் நலத்துறை அமைச்சர் திரு ராமேஸ்வர் தெலி, இஎஸ்ஐசி-யின் தலைமை இயக்குநர் திரு ராஜேந்திர குமார் உள்ளிட்டோர் பங்கேற்றனர்.
முன்னதாக சென்னையில் இம்மாதம் 26 முதல் 28-ந் தேதி வரை நடைபெறவுள்ள சுற்றுச்சூழல் மற்றும் பருவநிலை நிலைத்தன்மை தொடர்பான பணிக்குழு மற்றும் அமைச்சர்கள் அளவிலான கூட்டத்தின் ஏற்பாடுகள் குறித்து மத்திய, மாநில அதிகாரிகளுடன் மத்திய அமைச்சர் திரு பூபேந்தர் யாதவ் ஆய்வு செய்தார். இந்தக் கூட்டத்தில் மாநில சுற்றுச்சூழல் துறை அமைச்சர் மெய்யநாதன் மற்றும் உயர் அதிகாரிகள் கலந்து கொண்டனர்.
இந்த ஆய்வு கூட்டத்திற்குப் பின் சென்னை தரமணியில் உள்ள எம்.எஸ். சுவாமிநாதன் ஆராய்ச்சி அறக்கட்டளைக்கு அமைச்சர் நேரில் சென்றார். அறக்கட்டளையின் தலைமை விஞ்ஞானி டாக்டர் சௌமியா சுவாமிநாதனுடன் அவர் கலந்துரையாடினார். நாடு முழுவதும் கடலோர பகுதிகளில் சதுப்புநில காடுகளை பாதுகாப்பதன் முக்கியத்துவம் தொடர்பான ஆராய்ச்சிப் பணிகளை மேற்கொள்ளும் இந்த அறக்கட்டளை, பிரதமர் திரு நரேந்திர மோடியின் கனவுத் திட்டமான மிஷ்டியில் முக்கிய அங்கம் வகிக்கிறது. இந்த சந்திப்பிற்கு பிறகு சங்க இலக்கியங்களில் கூறப்பட்டுள்ள ஐந்திணைகளை அடையாளப்படுத்தும் வகையில் அமைக்கப்பட்டுள்ள பூங்காவை மத்திய அமைச்சர் பார்வையிட்டார்.
சுரங்கங்கள் அமைச்சகம்
இந்திய புவியியல் ஆய்வு மையம் 2023-24-ல் 111 பொது சுகாதாரம் மற்றும் பொதுமக்கள் நலன் சார்ந்த புவிஅறிவியல் திட்டங்களைச் செயல்படுத்த உள்ளது
சுரங்க அமைச்சகத்தின் கீழ் உள்ள இந்திய புவியியல் ஆய்வு மையம், 2023-24-ம் ஆண்டில் 111 பொது சுகாதாரம் மற்றும் மற்றும் பொதுமக்கள் நலன் சார்ந்த புவிஅறிவியல் திட்டங்களைச் செயல்படுத்த உள்ளது.
2023-24-ம் ஆண்டில் ஐந்து முக்கிய இயக்கப்பணிகளின் கீழ், மொத்தம் 966 முன்மாதிரியான திட்டங்களை செயல்படுத்த இந்திய புவியியல் ஆய்வு மையம் முடிவு செய்துள்ளது. ராஜாங்க ரீதியிலான முக்கிய மற்றும் உர கனிமங்கள் ஆய்வுக்கு சிறப்பு முக்கியத்துவம் கொடுக்கப்பட்ட அடிப்படை தரவு உருவாக்கம் மற்றும் கனிம ஆய்வு திட்டங்களுக்கு முக்கியத்துவம் அளிக்கப்படும்.
மேற்கூறியவற்றைத் தவிர, பல்வேறு மாநிலங்களைச் சேர்ந்த புவியியலாளர்கள் உட்பட அதன் அதிகாரிகள் மற்றும் துறை சார்ந்த மற்ற அதிகாரிகளின் பயிற்சி மற்றும் திறனை வளர்ப்பதற்காக 115 படிப்புகளை இந்திய புவியியல் ஆய்வு மையம் மேற்கொள்ளும்.
கடந்த 1851-ல் நிறுவப்பட்ட இந்திய புவியியல் ஆய்வு மையம், உலகின் பழமையான கணக்கெடுப்பு நிறுவனங்களில் ஒன்றாகும். பல ஆண்டுகளாக, இந்திய புவியியல் ஆய்வு மையம், பல்வேறு புவிஅறிவியல் தொடர்பான நடவடிக்கைகளில் தொடர்ந்து பன்முகத்தன்மையோடு வளர்ச்சியடைந்து, புவிஅறிவியல் துறையில் குறிப்பிடத்தக்க பங்களிப்பைச் செய்து வருகிறது.
பாதுகாப்பு அமைச்சகம்
காட்டுப்பள்ளியில் உள்ள எல் & டி துறைமுகத்தில் 'சன்ஷோதக்' என்னும் நான்காவது ஆய்வுக் கப்பல் துவக்கம்
இந்திய கடற்படைக்காக எல்&டி / ஜிஆர்எஸ்இ-யால் கட்டப்பட்டு வரும் ஆய்வு கப்பல் திட்டத்தின் நான்கு கப்பல்களில் நான்காவது கப்பல் 'சன்ஷோதக்' இன்று சென்னை காட்டுப்பள்ளியில் தொடங்கி வைக்கப்பட்டது. இந்த நிகழ்ச்சியின் சிறப்பு விருந்தினராக மத்திய அரசின் முதன்மை நீரியலாளர் வைஸ் அட்மிரல் ஆதிர் அரோரா கலந்து கொண்டார். கடற்படையின் கடல்சார் மரபுக்கிணங்க, திருமதி தன்வி அரோரா அதர்வண வேத மந்திரத்தை ஓதி கப்பலை துவக்கி வைத்தார். 'ஆராய்ச்சியாளர்' என்று பொருள்படும் 'சன்ஷோதக்' என்று பெயரிடப்பட்ட கப்பல், முதன்மையான ஆய்வுக் கப்பலாக செயல்படும்.
நான்கு ஆய்வுக் கப்பல்களை உருவாக்குவதற்கான ஒப்பந்தம் பாதுகாப்பு அமைச்சகம், கொல்கத்தா கார்டன் ரீச் ஷிப் பில்டர்ஸ் & இன்ஜினியர்ஸ்  இடையே 2018 ம் ஆண்டு அக்டோபர் 30 அன்று கையெழுத்தானது. கட்டுமான உத்தியின்படி, முதல் கப்பல் கொல்கத்தாவில் கட்டப்பட்டு மீதமுள்ள மூன்று கப்பல்களின் கட்டுமான அலங்கார நிலை வரை, எல்&டி ஷிப் பில்டிங், காட்டுப்பள்ளிக்கு துணை ஒப்பந்தம் செய்யப்பட்டுள்ளது. திட்டத்தின் முதல் மூன்று கப்பல்களான சந்தயாக், நிர்தேஷாக் மற்றும் இக்ஷாக் ஆகியவை முறையே 2021 டிசம்பர் 5, 2022 மே 26 மற்றும் 2022 நவம்பர் 26 ஆகிய தேதிகளில் தொடங்கப்பட்டன.
ஆய்வுக் கப்பல்கள், கடல்சார் தரவுகளை சேகரிக்க, புதிய தலைமுறை ஹைட்ரோகிராஃபிக் கருவிகளுடன், தற்போதுள்ள சந்தயாக் கிளாஸ் சர்வே கப்பல்களை மாற்றும். இந்த ஆய்வுக் கப்பல்கள் 110 மீ நீளம், 16 மீ அகலம் மற்றும் 3,400 டன் எடை கொண்டது. இந்தக் கப்பல்கள், ஸ்டீல் அத்தாரிட்டி ஆஃப் இந்தியா லிமிடெட் மூலம் உள்நாட்டிலேயே உருவாக்கப்பட்ட டிஎம்ஆர் 249-ஏ எஃகு மூலம் தயாரிக்கப்பட்டது.
நான்கு ஆய்வு மோட்டார் படகுகள் மற்றும் ஒரு ஒருங்கிணைந்த ஹெலிகாப்டரை எடுத்துச் செல்லும் திறன் கொண்ட கப்பல்களின் முதன்மைப் பங்கு, துறைமுகங்கள் மற்றும் வழிசெலுத்தல் வழிகளில் முழு அளவிலான கடலோர மற்றும் ஆழமான பகுதிகளில் ஆய்வுகளை மேற்கொள்வதாகும். பாதுகாப்பு மற்றும் சிவில் பயன்பாடுகளுக்கு கடல்சார் மற்றும் புவி இயற்பியல் தரவுகளை சேகரிப்பதற்காக கப்பல்கள் பயன்படுத்தப்படும். அவசர காலங்களில் மருத்துவமனைக் கப்பலாகவும் செயல்பட முடியும்.
நான்காவது ஆய்வுக் கப்பலின் தொடக்கம், 'மேக் இன் இந்தியா' மற்றும் 'தற்சார்பு இந்தியா ' என்ற அரசின் திட்டங்களின் ஒரு பகுதியாக, உள்நாட்டு கப்பல் கட்டுமானத்தில் நமது உறுதியை வலுப்படுத்துகிறது.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும் https://pib.gov.in/PressReleasePage.aspx?PRID=1932038
பிரதமர் அலுவலகம்
வங்கி வைப்புத் தொகைகளுக்கான காப்பீட்டு திட்டத்தின் வைப்பாளர்களுடன் பிரதமர் டிசம்பர் 12 அன்று உரையாடவுள்ளார்
விக்யான் பவனில் டிசம்பர் 12, 2021 அன்று நண்பகல் 12 மணிக்கு நடைபெறவுள்ள “முதலில் வைப்பாளர்கள்: ரூ. 5 லட்சம் வரை உத்தரவாதமான காலக்கெடு வைப்புத்தொகை காப்பீடு பரிவர்த்தனை” என்ற நிகழ்ச்சியில் பிரதமர் திரு. நரேந்திர மோடி உரையாட உள்ளார்.
வைப்புத்தொகை காப்பீடு என்பது இந்தியாவில் செயல்படும் அனைத்து வணிக வங்கிகளிலும் உள்ள சேமிப்பு, நிலையான, நடப்பு, தொடர் வைப்பு போன்ற அனைத்து வைப்பு கணக்குகளையும் உள்ளடக்கியது. மாநிலங்கள்/யூனியன் பிரதேசங்களில் செயல்படும் மாநில, மத்திய மற்றும் முதன்மை கூட்டுறவு வங்கிகளில் உள்ள வைப்புத்தொகைகளும் இதில் அடங்கும். வங்கி சீரமைப்பு நடவடிக்கைகளில் ஒரு சிறந்த மைல்கல்லாக, வங்கி வைப்புத்தொகை காப்பீட்டுத் திட்டத்தின் கீழ் காப்பீடு செய்யப்படும் தொகை ரூ. 1 லட்சத்தில் இருந்து ரூ. 5 லட்சமாக உயர்த்தப்பட்டுள்ளது.
ஒரு வங்கியில் ஒரு வைப்பாளருக்கு ரூ. 5 லட்சம் என்ற வைப்புத்தொகை காப்பீட்டுத் திட்டத்துடன், கடந்த நிதியாண்டின் இறுதியில் முழுமையாக பாதுகாக்கப்பட்ட கணக்குகளின் எண்ணிக்கை மொத்த கணக்குகளின் எண்ணிக்கையில் 98.1% ஆக இருந்தது. இது சர்வதேச அளவுகோலான 80 சதவீதம் என்பதையும் தாண்டியுள்ளது குறிப்பிடத்தக்கது.
இந்திய ரிசர்வ் வங்கி கட்டுப்பாடுகளின் கீழ் உள்ள 16 நகர்ப்புற கூட்டுறவு வங்கிகளின் வைப்புத்தொகையாளர்களிடமிருந்து பெறப்பட்ட கோரிக்கைகளுக்கு, வைப்புத்தொகை காப்பீடு மற்றும் கடன் உத்தரவாத கழகம் சமீபத்தில் இடைக்கால நிதிக்கான முதல் தவணையை அளித்துள்ளது. ஒரு லட்சத்துக்கும் அதிகமான வைப்பாளர்களின் மாற்று வங்கிக் கணக்குகளுக்கு அவர்களின் கோரிக்கைகளுக்கு ஏற்ப ரூ.1300 கோடிக்கும் மேல் பணம் செலுத்தப்பட்டுள்ளது.
இந்நிகழ்ச்சியில் மத்திய நிதியமைச்சர், இணை அயமைச்சர், இந்திய ரிசர்வ் வங்கி ஆளுநர் ஆகியோரும் இந்த நிகழ்ச்சியில் கலந்து கொள்வர்.
(
சுற்றுச்சூழல் மற்றும் வனத்துறை அமைச்சகம்
சி.ஓ.பி 27 மாநாட்டில் லைஃப் இயக்கத்தைப் பறைசாற்றிய இந்திய அரங்கு
நவம்பர் 6 முதல் 17 வரை எகிப்து நாட்டின் ஷர்ம் எல் ஷேக்-இல் நடைபெற்ற ஐ.நா பருவநிலை  மாநாட்டில் சுற்றுச்சூழலுக்கு ஏற்ற வாழ்க்கை முறை-லைஃப் என்ற கருப்பொருளில் இந்திய அரங்கு அமைக்கப்பட்டிருந்தது. ஒலி- ஒளி, இலச்சினை, முப்பரிமான மாதிரிகள், நிகழ்ச்சிகள் போன்றவை வாயிலாக லைஃப் குறித்த செய்தியை எடுத்துரைக்கும் வகையில் இந்த அரங்கு வடிவமைக்கப்பட்டிருந்தது.
மத்திய அரசின் அமைச்சகங்கள், மாநில அரசுகள், பொதுத்துறை நிறுவனங்கள், தன்னாட்சி நிறுவனங்கள், துணை நிறுவனங்கள் மற்றும் ஐக்கிய நாடுகளின் அமைப்புகள் போன்றவை பல்வேறு நிகழ்ச்சிகளை நடத்தின. இந்திய அரங்கில் நடத்தப்பட்ட 49 நிகழ்ச்சிகளில் 16 நிகழ்ச்சிகளை மத்திய அரசும், 10 நிகழ்ச்சிகளை மாநில அரசும், 23 நிகழ்ச்சிகளை தனியார் துறையும் நடத்தின.
நவம்பர் 6-ஆம் தேதி மத்திய சுற்றுச்சூழல், வனம் மற்றும் பருவநிலை மாற்ற அமைச்சரால் தொடங்கப்பட்ட இந்த அரங்கில் இளம் சாதனையாளர்களுக்கான விருதுகள் வழங்கப்பட்டன. நவம்பர் 14-ஆம் தேதி இந்தியாவின் குறைவான கரியமில வெளியீட்டு மேம்பாட்டிற்கான நீண்டகால உத்தியை இந்திய அரங்கில் மத்திய சுற்றுச்சூழல், வனம் மற்றும் பருவநிலை மாற்ற அமைச்சர் திரு புபேந்தர் யாதவ் வெளியிட்டார். சுமார் 25000 பேர் இந்திய அரங்கில் பங்கேற்றனர். பருவநிலை மாற்றத்தை எதிர்கொள்வதற்கு இந்தியா மேற்கொண்டு வரும் முயற்சிகள் நவீன தொழில்நுட்பங்கள் வாயிலாக பார்வையாளர்களுக்கு எடுத்துரைக்கப்பட்டன.
நித்தி ஆயோக்
உருமாற்றும் செயற்கை நுண்ணறிவு மாதிரி சர்வதேச மையம்  அமைக்க நிதி ஆயோக், இன்டெல், டாடா அடிப்படை ஆராய்ச்சி நிறுவனம் ஆகியவற்றின் இடையே ஒத்துழைப்பு
உருமாற்றும் செயற்கை நுண்ணறிவு மாதிரி சர்வதேச மையம் அமைக்க நிதி ஆயோக், இன்டெல், டாடா அடிப்படை ஆராய்ச்சி நிறுவனம்  ஆகியவற்றின் இடையே ஒத்துழைப்பு ஏற்பட்டிருப்பதாக இம்மாதம் 7 ஆம் தேதி அறிவிக்கப்பட்டுள்ளது. செயற்கை அறிவு அடிப்படையிலான ஆராய்ச்சி திட்டங்களை உருவாக்குவது இதன் நோக்கமாகும். நிதி ஆயோகின் “செயற்கை நுண்ணறிவு குறித்த தேசிய அணுகுமுறை” என்ற விவாத ஆவண தொடர்பாக இந்த நடவடிக்கை எடுக்கப்பட்டுள்ளது. இந்த ஆவணத்தில் தனியார் துறை ஒத்துழைப்பு மூலம் ஐ.சி.டி.ஏ.ஐ. உருவாக்குவதற்கு முக்கிய காரணம் செலுத்தப்பட்டுள்ளது.
முன்மாதிரி ஐ.சி.டி.ஏ.ஐ. பெங்களூருவில் அமைக்கப்பட்டுள்ளது. மருத்துவ பராமரிப்பு, விவசாயம், அதிநவீன போக்குவரத்து ஆகிய முக்கிய துறைகளில் செயற்கை நுண்ணறிவு அடிப்படையிலான தீர்வுகளை காணும் உயர்நிலை ஆராய்ச்சியை நடத்தும் நோக்கத்துடன் இந்த நிறுவனம் செயல்படுகிறது. இதற்கென இன்டெல் மற்றும் டி.ஐ.எஃப்.ஆர் ஆகியவற்றின் அனுபவத்தை ஒருங்கிணைக்க முயற்சி மேற்கொண்டுள்ளது.
கூட்டு முயற்சி மூலம் இந்த முன்மாதிரி ஐ.சி.டி.ஏ.ஐ. செயற்கை நுண்ணறிவு அடிப்படை கட்டமைப்பு, கருவிகள், வடிவமைக்கப்பட்ட தரவு சொத்துகள், தனித்தன்மை கொண்ட செயற்கை நுண்ணறிவு வழிமுறை ஆகியவற்றை உருவாக்கும் பணியில் ஈடுபட்டுள்ளது. தகவல் தொழில்நுட்பம் தொடர்பான தரவு சேமிப்பு, தகவல் பாதுகாப்பு, ரகசியம், தரவு சேகரிப்பு பயன்பாடு நன்நெறிகள், ஆகியவற்றை மேம்படுத்தி கொள்கை உருவாக்கத்திற்கும், தரங்கள் உருவாக்கத்திற்கும் உதவுவது இதன் நோக்கமாகும்.
தொழில்துறை தலைவர்கள், தொடக்கநிலை நிறுவனங்கள், செயற்கை அறிவு சேவைகள், ஆகியவற்றுடன் ஒத்துழைப்பதிலும் இந்த மாதிரி நிறுவனம் முக்கிய கவனம் செலுத்தும். இறுதியாக உலகத் தரம்வாய்ந்த செயற்கை நுண்ணறிவு திறன்களை மேம்படுத்துவதற்கு ஆதரவளிப்பதும் இந்த அமைப்பின் நோக்கமாகும்.
முன்மாதிரி ஐ.சி.டி.ஏ.ஐ. மூலம் பெறப்பட்ட நுண்ணறிவு, சிறந்த நடைமுறைகள் ஆகியவற்றை பயன்படுத்தி நிதி ஆயோக் நாடெங்கும் ஐ.சி.டி.ஏ.ஐ.-க்களை அமைக்கும்.
நிதி அமைச்சகம்
வங்கிக் கடன்களின் மீதான கோவிட்-19 சார்ந்த அழுத்தத்தைப் போக்குவதற்கான தீர்வுக் கட்டமைப்பைச் செயல்படுத்துவது குறித்து பட்டியலிடப்பட்ட வணிக வங்கிகள் மற்றும் வங்கி சாரா நிதி நிறுவனங்களுடன் நிதி அமைச்சர் ஆய்வு நடத்தவிருக்கிறார்
வங்கிக் கடன்களின் மீதான கோவிட்-19 சார்ந்த அழுத்தத்தைப் போக்குவதற்கான தீர்வுக் கட்டமைப்பைச் செயல்படுத்துவது குறித்து பட்டியலிடப்பட்ட வணிக வங்கிகள் மற்றும் வங்கி சாரா நிதி நிறுவனங்களின் தலைமை நிர்வாகங்களுடன் மத்திய நிதி மற்றும் பெருநிறுவன விவகாரங்கள் அமைச்சர் திருமதி. நிர்மலா சீதாராமன் 3 செப்டம்பர் 2020 அன்று ஆய்வு நடத்தவிருக்கிறார்.
நம்பகத்தன்மையின் அடிப்படையில் புத்தாக்கக் கட்டமைப்பை வணிகங்கள் மற்றும் வீடுகள் பெறுவதற்கான வசதியை அளித்தல், வங்கிக் கொள்கைகளை இறுதி செய்தல் மற்றும் கடன் பெறுபவர்களைக் கண்டறிதல் ஆகியவற்றைக் குறித்து கவனம் செலுத்தப்போகும் இந்த ஆய்வுக் கூட்டம், எளிதான மற்றும் துரித செயல்படுத்துதலுக்கு தேவையான விஷயங்கள் குறித்தும் விவாதிக்கும்.
விவசாயத்துறை அமைச்சகம்
பருவ காலம் தவறிய தட்பவெப்ப நிலை காரணமாக ஏற்படும் பயிர்களின் பாதிப்பிற்கு விவசாயிகளுக்கு இழப்பீடு
பருவ காலம் தவறிய தட்பவெப்ப நிலை காரணமாக ஏற்படும் பயிர்களின் பாதிப்பு பேரிடர் அல்ல என்று மத்திய உள்துறை அமைச்சகம் தெரிவித்துள்ளது. எனினும் பேரிடர்கள் என்று கருதப்படும் இயற்கை பேரிடர்கள் மாநிலங்களுக்குட்பட்ட பகுதிகளில் ஏற்பட்டால் மற்றும் பேரிடர்கள் என்று உள்துறை அமைச்சகம் அறிவிக்காத நிகழ்வுகளில் பாதிக்கப்பட்டோருக்கு உடனடி நிவாரண உதவியை வழங்க மாநில பேரிடர் நிவாரண நிதியிலிருந்து 10 சதவீதத்தை பயன்படுத்திக்கொள்ள மாநிலங்களுக்கு அதிகாரம் வழங்கப்பட்டுள்ளது.
தேசிய பேரிடர்களால் பயிர்கள் நாசமடைந்து பாதிக்கப்பட்ட விவசாயிகளுக்கு ஆதரவு வழங்குவதற்காக விளைச்சலின் அடிப்படையில் பிரதமரின் ஃபசல் பீமா யோஜனா மற்றும் மறுசீரமைக்கப்பட்ட வானிலை அடிப்படையிலான பயிர்க்காப்பீட்டுத் திட்டத்தை காரிப் 2016 முதல் இந்திய அரசு அறிமுகப்படுத்தியது. இத்திட்டத்தின்கீழ் விளைச்சலுக்கு முந்தைய மற்றும் பிந்தைய பாதிப்புகளுக்கு விரிவான காப்பீடு வழங்கப்படும்.
பிரதமரின் ஃபசல் பீமா யோஜனா திட்டத்தின்கீழ் 2018 – 19 ஆம் ஆண்டு தமிழகத்திற்கு ரூ. 2,624.7 கோடி காப்பீட்டு தொகை வழங்கப்பட்டு, அதன் மூலம் 18.5 லட்ச விவசாயிகள் பயனடைந்தனர். இதே ஆண்டு புதுச்சேரி யூனியன் பிரதேசத்தில் ரூ. 0.5 கோடி காப்பீடு தொகை வழங்கப்பட்டது. 2019 – 20 ஆம் ஆண்டு தமிழகத்திற்கு ரூ. 1,002.6 கோடி காப்பீடு தொகை வழங்கப்பட்டு, அதன் மூலம் 11.3லட்சம் விவசாயிகள் பயனடைந்தனர். நாட்டில் மொத்தமாக 2018- 19 ஆம் ஆண்டில் ரூ. 27, 934 கோடி காப்பீடு தொகை வழங்கப்பட்டு 219.9 லட்சம் விவசாயிகள் பயனடைந்துள்ளனர். 2019-20 ஆம் ஆண்டு ரூ. 23,645 கோடி, காப்பீட்டுத் தொகையாக வழங்கப்பட்டு 211.6 லட்சம் விவசாயிகள் பயனடைந்தனர். 2020- 21 ஆம் ஆண்டில் ரூ. 312 கோடி, காப்பீட்டு தொகையாக வழங்கப்பட்டதன் மூலம் 5.1 லட்சம் விவசாயிகள் பயனடைந்துள்ளனர்.
இந்தத் தகவலை மத்திய வேளாண் மற்றும் விவசாயிகள் நல அமைச்சர் திரு நரேந்திர சிங் தோமர் மாநிலங்களவையில் எழுத்துப்பூர்வமாக தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1697909
அறிவியல் மற்றும் தொழில்நுட்பத்துறை
தேசம் தழுவிய நேரக் குறிப்பு மற்றும் நேர ஒருங்கிணைப்பு முறையை நிறுவுவதற்கு சிஎஸ்ஐஆர் மற்றும் தொலைத் தொடர்புத்துறை புரிந்துணர்வு ஒப்பந்தம் செய்து கொண்டது
தேசம் தழுவிய நேரக் குறிப்பு மற்றும் நேர ஒருங்கிணைப்பு முறையை நிறுவுவதற்கும் யுடிசி என்பிஎல் நேரத்திற்கு இணையாக நேர சமிக்ஞையை கண்டறிவதற்கும் தொழில்நுட்ப அறிவைப் பகிர்ந்து கொள்வதற்கான புரிந்துணர்வு ஒப்பந்தம் அறிவியல் மற்றும் தொழில்துறை ஆராய்ச்சி சபை – தேசிய இயற்பியல் சோதனைச் சாலை மற்றும் தகவல் தொடர்பு அமைச்சகத்தின் தொலைத் தொடர்புத்துறை ஆகியவற்றுக்கிடையே புரிந்துணர்வு ஒப்பந்தம் கையெழுத்தானது.
இந்தத் திட்டம் இரண்டு கட்டங்களாக செயல்படுத்தப்படும். நேர ஒருங்கிணைப்பு மையங்கள்  நான்கு பெரு நகரங்களின் உரிமம் பெற்ற சேவைப் பகுதிகளில் முதல் கட்டத்திலும், எஞ்சியுள்ள 22 எல்எஸ்ஏக்களில் இரண்டாம் கட்டத்திலும் அமைக்கப்படவுள்ளன.
 தொலைத் தொடர்பு தொழில்நுட்பத்தின் முன்னேற்றத்துடன் ஒருங்கிணைப்பின் வேகம் பெருமளவில் அதிகரித்து வரும் இந்த சகாப்தத்தில் கணினி சார்ந்த நிகழ்வுகளைப் பகுப்பாய்வு செய்யவும் ஒருங்கிணைக்கவும் பாதுகாப்பு முகமைகளுக்கு ஏற்படும் சிரமங்களைப் தவிர்க்க ஐஎஸ்டி நேரக்குறிப்புடன் தொலைத்தகவல் தொடர்பு வலைப்பின்னலை இணைப்பது இத்திட்டத்தின் முதன்மை நோக்கமாகும். சிறப்புடன் ஒருங்கிணைக்கப்பட்ட டிஜிட்டல் வலைப்பின்னலில் விடுபடல்களைக் குறைப்பதன் மூலம் கணினியின் பணிச்சுமையைக் குறைத்து தொலைத்தொடர்பு வலைப்பின்னல் திறனை மேம்படுத்த இந்தத் திட்டத்தின் அமலாக்கம் உதவும்.
பழங்குடியினர் நலத்துறை அமைச்சகம்
பழங்குடியினர் உற்பத்திப் பொருள்களை விற்க அரசின் மின் சந்தை, இணையதளம்: அமைச்சர் அர்ஜுன் முண்டா தொடங்கினார்.
எப்போதும் இல்லாத வகையில் நாட்டில் கோவிட்-19 தொற்று ஏற்பட்டு சமுதாயத்தின் அனைத்துப் பிரிவினரையும் பெரிதும் பாதித்துள்ளது. ஏழைகள், விளிம்பு நிலையில் இருப்போரின் வாழ்வாதாரம் கடுமையாக பாதிக்கப்பட்டுள்ளது. இந்தக் கடுமையான காலகட்டத்தில் பழங்குடியினரின் நிலை மிகவும் மோசமாக இருக்கிறது. இந்தப் பொருளாதாரச் சுமையைக் குறைப்பதற்காக மத்திய பழங்குடியினர் நல அமைச்சகமும் இந்தியப் பழங்குடியினக் கூட்டுறவு சந்தை மேம்பாட்டுக் கூட்டமைப்பும்  பழங்குடியினரின் பொருளாதாரத்தை உத்வேகத்துடன் செயல்படுத்த பல்வேறு முயற்சிகளை மேற்கொண்டு வருகின்றன.
இதையடுத்து, மத்தியப் பழங்குடியினர் நலத்துறை அமைச்சர் திரு. அர்ஜுன் முண்டா வீடியோ கான்பரன்ஸிங் வழியாக இந்தியப் பழங்குடியினக் கூட்டுறவு சந்தை மேம்பாட்டுக் கூட்டமைப்பின் டிஜிட்டல் தளங்களை  தொடங்கி வைத்தார்.
“டிஜிட்டலாகிறது ட்ரைஃபெட்”  மற்றும் “உள்ளூர் மக்களுக்காக குரல் கொடுப்போம்”  என்ற தலைப்புகள் இணையவழிக் கருத்தரங்கத்தின் முக்கியமான தலைப்புகளாகும். அதற்கு இந்தியப் பழங்குடிக் கூட்டுறவுச் சந்தை மேம்பாட்டுக் கூட்டமைப்பு  ஏற்பாடு செய்திருந்தது. அக்கருத்தரங்கில் 200 பேர் பங்கேற்றனர்.
அதற்கான நிகழ்ச்சியில் பேசிய அவர், “பழங்குடியினரின் வாழ்க்கை, வாழ்வாதாரத்தை புதிய உச்சத்திற்கு எடுத்துச் செல்வதற்காக வன உற்பத்திப் பொருள்கள், கைத்தறி, கைவினைப் பொருள்கள் ஆகிய பழங்குடியினத்தவர் சார்ந்த வணிகத்தை ‘ட்ரைஃபெட் தொண்டர்கள்‘  என்ற குழு செயல்படும்” என்றார்.
“தங்களது தேவைகளைப் பூர்த்தி செய்வதற்கு மேலும் மேலும் பலர் போன்றவற்றுக்கு ஆன்லைன் வழிமுறையைக் கடைப்பிடித்து வருகிறார்கள். வணிகச் செயல்பாடுகளோ, அங்காடியோ, தகவல் தொடர்போ இது முக்கியமான உத்தியாகும். இதற்காக டிஜிட்டல் இயக்கம் உள்ளடக்கிய எந்தெந்த கிராமப்புற உற்பத்திப் பொருள்கள் எங்கெங்கே கிடைக்கின்றன என்பதை அறிவதற்கும் தொடர்புகளை ஏற்படுத்திக் கொள்ளவும்.
பழங்குடியின உற்பத்திப் பொருள்களை உலக அளவிலும், தேசிய அளவிலும் சந்தைப்படுத்துவதற்காக கிராமங்கள் அளவிலான பழங்குடியின உற்பத்தியாளர்களுடன் தொடர்பை ஏற்படுத்திக் கொள்ள முன் முயற்சிகள் மேற்கொள்ளப்பட்டு வருகின்றன. அதற்காக டிஜிட்டல் மயமாக்கல் உள்பட உயர்தர மின் தளங்கள்  அமைக்கப்படுகின்றன. இவை சர்வதேச தரத்திலானவை” என்றும் அமைச்சர் குறிப்பிட்டார்.
இந்த நிகழ்ச்சியை ஒட்டி மின் சந்தை முறையில்  பழங்குடியினத்தவர் உற்பத்திப் பொருள்களை விதவிதமாக சந்தைப்படுத்துதல், ட்ரைஃபெட்  இணையதளம் ஆகியவற்றைத் தொடங்குதல் ஆகிய இரு முக்கிய அம்சங்கள் இடம்பெற்றிருந்தன. இவற்றை அமைச்சர் அர்ஜுன் முண்டா தொடங்கிவைத்தார். ட்ரைஃபெட் தலைவர் ரமேஷ் சந்த் மீனா, அதன் குழு உறுப்பினர் திருமதி பிரதிபா பிரம்மா, மின்வணிகச் சந்தையின் தலைமை அலுவலரும் துறையின் இணைச் செயலருமான ராஜீவ் கந்த்பால், பத்திரிகைத் தகவல் மையத்தின் கூடுதல் தலைமை இயக்குநர் திருமதி நானு பாஸின், பல்வேறு துறைகளைச் சார்ந்த ட்ரைஃபெட் குழுவினர் மூத்த அலுவலர்கள் உள்ளிட்டோர் பங்கேற்றனர்.
.
(Visitor Counter : 165
பிரதமர் அலுவலகம்
நடிகர் விவேக்கின் மறைவுக்கு பிரதமர் இரங்கல்
நடிகர் திரு விவேக்கின் அகால மறைவுக்கு பிரதமர் திரு நரேந்திர மோடி இரங்கல் தெரிவித்துள்ளார்.
"நடிகர் விவேக்கின் மரணம் பலரையும் சோகத்தில் ஆழ்த்தி உள்ளது. அவரது நகைச்சுவை உணர்வும், புத்திசாலித்தனமான வசனங்களும் மக்களை மகிழ்வித்தன. சுற்றுச்சூழல் மற்றும் சமூகத்தின் மீதான அக்கறை, அவரது திரைப்படங்களிலும் வாழ்க்கையிலும் பிரதிபலித்தன. அவரது குடும்பத்தார், நண்பர்கள் மற்றும் ரசிகர்களுக்கு ஆழ்ந்த இரங்கல்கள். ஓம் சாந்தி," என்று தமது டிவிட்டர் பக்கத்தில் பிரதமர் பதிவிட்டுள்ளார்.
------
(